לימודי התואר הראשון והשני שלי בהיסטוריה של העת החדשה המוקדמת ממוקמים בצירים של העת החדשה המוקדמת, בשני מוקדים.

עבודת התיזה שלי עוסקת ב ר' משה איסרליש (נפטר 1572), - מבעלי ההלכה החשובים ביותר בעת החדשה, פסיקותיו דחו כמעט ללא עוררין את הפלורליזם הפסיקתי שנהג באשכנז ואירופה. העבודה עוסקת בכניסה ו בשילוב של שיח פילוסופי ומטאפיזי בתוך החיבורים ההלכתיים של הרמ"א. עבודה זו תעסוק בקשר היסטורי-תרבותי שאפשר את הכניסה של שדות אלו לתוך הכתיבה ההלכתית של איסרליש, כמו גם לבדוק האם כניסה זו פעלה שינוי הסטורי-תרבותי במרחב האשכנזי בעת החדשה המוקדמת. השדות הפילוסופיים והמטאפיזיים שקדמו לתקופתו של הרמ"א, דהיינו שלהי המאה השש עשרה, עומדים בבדיקה ובדינמיקה בין קראקוב היהודית הוגיה וחכמיה לבין הוגי התקופה כגון, קופרניקוס, קפלר בנתיב המדעי וכמובן לותר בנתיב התיאולוגי. עבודתי גם עוסקת בצומת קריטית של התהוותה של הקודיפיקציה המרכזית ביותר לשדה ההלכתי, מאז ועד היום, יצירתו של החיבור שולחן ערוך לר' יוסף קארו ודרכי משה לרמ"א. ראי התקופה הוגיה היהודים והמרחב האינטלקטואלי שהטרים תקופה זו עומדים במרכז התעניינותי האקדמי.

בציר אחר המחקר האקדמי שבו אני עוסק, במסגרת קבוצת המחקר של הפנקסים, עוסק בהתהוותם של קבוצות כח והתהוותם של קהילות במרחב האירופי האשכנזי בעת החדשה המוקדמת ובעיקר במאה השמונה עשרה סביב התאגדותה המחודשת של החברא קדישא בפראג. פנקס שבו אני מתעניין במיוחד הינו אוסף תקנות של החברא קדישא, שניתן להתבונן דרכו על מספר מימדים ומרחבים בקהילה היהודית בעה"ח כמהווים מיקרו קוסמוס לעיסוק בהיסטוריה של עם ישראל בכלל. פנקסי הקהילות והמחקר בהם נמצא בראשיתו, ונדמה לי שמיקוד בנושאים ספיציפיים כל מושא המחקר שלי – החברא קדישא של פראג, יוכל לתרום להבנת אופייה של הקהילה ומנגנוניה תוך הבנה מעמיקה של דפוסי הפעולה הפוליטיים בין הקהל לקבוצות בתוכו, בין הקבוצות הנ"ל לשלטון המקומי ובין הקהל לפרנסיו. החברא קדישא מהווה מוקד כח משמעותי שכן היא עומדת בציר האקוטי ביותר לחברה בכללה השער שבין החיים לבין המוות ובשל כך דפוסים, תקנות מנגנונים ופעילות ריטואלית שמאפיינת את תקנותיה יכולה לשפוך אור על עומקים של תודעה בחברה היהודית בפראג בפרט ועל חברות מקבילות בכלל.